## Odluka o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. ožujka 1993.

### NN 47/1993 (21.5.1993.), Odluka o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. ožujka 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90,
9/91 i 26/93), i članka 6. točke 12. statuta Republičkog fonda mirovinskog
i invalidskog osiguranja radnika Hrvatske ("Narodne novine",
br. 58/90 i 21/92), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 3. svibnja 1993, donosi

## ODLUKU

### o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. ožujka 1993.

1. Naknade plaća u svezi s pravom na prekvalifikaciju ili dokvalifikaciju
i naknade plaća u svezi s pravom na zaposlenje (članak 52. stavak 1, toč.
1. i 2. Zakona o mirovinskom i invalidskom osiguranju) koje osigurava i
isplaćuje Republički fond mirovinskog i invalidskog osiguranja rad- nika
Hrvatske, koje su ostvarene do 31. prosinca 1992. i povećane od 1. siječnja
1993. za 20,2% i naknade plaća u svezi s pravom na prekvalifikaciju ili
dokvalifikaciju i naknade plaća u svezi s pravom na zaposlenje (članak
52. stavak 1 toč.1. i 2. Zakona o mirovinskom i invalidskom osiguranju)
koje osigurava i isplaćuje Republički fond mirovinskog i invalidskog osiguranja
radnika Hrvatske, koje su ostvarene 1. siječnja 1993. ili poslije toga
dana i povećane od 1. siječnja 1993. za 123,2%, prema Odluci o usklađivanju
naknada plaća u svezi s pravom na prekvalifikaciju ili dokvalifikaciju
i naknada plaća u svezi s pravom na zaposlenje od 1. siječnja 1993. ("Narodne
novine", broj 23/93) i koje su povećane od 1. veljače 1993. za 26,1%
prema Odluci o usklađivanju naknada plaća u svezi s pravom na prekvalifikaciju
ili dokvalifikaciju i naknada plaća u svezi s pravom na zaposlenje od 1.
veljače 1993. ("Narodne novine", broj 35/93) povećavaju se od
1. ožujka 1993. za 22,7%.

2. Naknade plaća iz točke 1. ove odluke ostvarene 1. ožujka 1993. ili
poslije toga dana, a koje nisu povećane za 123,2% i za 26,1%, povećavaju
se od dana ostvarivanja prava za 245,345%.

3. Kao osnovica za povećanje naknade prema toč. 1. ove odluke služi
svota naknade koja je invalidu rada pripadala na dan 1. ožujka 1993, a
kao osnovica za povećanje naknade prema točki 2. uzima se svota naknade
koja je invalidu rada pripadala, odnosno pripada, na dan ostvarivanja prava
na naknadu.

4. Povećanje naknade iz točke 1. i 2. ove odluke obavit će se po službenoj
dužnosti, bez donošenja rješenja.

5. Ova odluka stupa na snagu idućeg dana od dana objave u "Narodnim
novinama", a primjenjuje se od 1. ožujka 1993.

Klasa: 140-13/93-01/1951

Urbroj: 341-99-01/93-4

Zagreb, 3. svibnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v.r.**

Odluka, NN 47/1993-918